Յասեմին Ալլեն

Յասեմին Քայ Ալլեն (, ), բրիտանական ծագմամբ թուրք դերասանուհի։

Կենսագրություն 
Յասեմին Քայ Ալլենը ծնվել է 1989 թվականի հուլիսի 10-ին Լոնդոնում անգլիացի Դադլի Ալլենի և նրա կնոջ՝ թուրք դերասանուհի Սունա Յըլդըզօղլուի ընտանիքում։ Ունի Քաան անունով փոքր եղբայր։ Երբ Յասեմինը երեք տարեկան էր, նրա ծնողները տեղափոխվել են Թուրքիա։ 10 տարի անց Յասեմինը մոր հետ միասին տեղափոխվել է Ավստրալիա։ Սովորել է Քվիսլենդի համալսարանի կինոյի և հեռուստատեսության ֆակուլտետում։ 18 տարեկանում ետ է վերադարձել Թուրքիա, որտեղ ավարտել է Մյուջեթ Գյուզենի կոնսերվատորիայի թատերական բաժինը։

Կարիերա 
2008 թվականին Յասեմինը դարձել է L’Oréal-ի «Նոր դեմք» մրցույթի եզրափակչի մասնակից։ Նույն տարում իր առաջնախաղն է ունեցել հեռուստասերիալում՝ իր մոր հետ նկարահանվելով «Էլիֆ» հեռուստասերիալում։ 2010 թվականին Յասեմինը հայտնվել է միանգամից երկու նախագծերում՝ «Երազողները» և «Բարձր տեղ»։ 2011 թվականին խաղացել է «Կյանքը շարունակվում է» հեռուստասերիալում։ Երկու տարի անց՝ 2013 թվականին, Յասեմինը ստացել է դեր «Փափկասրտություն» հեռուստասերիալում։ Նույն տարում դարձել է «N11.com» կայքի դեմքը և առաջնախաղ ունեցել ֆիլմում։ 2014 թվականին Յասեմինը նկարահանվել է «Հոյակապ դար» հեռուստասերիալում։

Անձնական կյանք 
«Էլիֆ» հեռուստասերիալի նկարահանումների ժամանակ Յասեմինը ծանոթացել է դերասան Օնուր Թունայի հետ, որի հետ հարաբերությունները շարունակվել են մինչև 2013 թվականը։ 2014 թվականից հանդիպում է Արմաղան Օղուզի հետ։

Ֆիլմագրություն

Ծանոթագրություններ 

Թուրք դերասանուհիներ
Թուրք կինոդերասանուհիներ
Թուրք հեռուստադերասանուհիներ
Թուրք մոդելներ
Դերասանուհիներ այբբենական կարգով